
LIETUVOS RESPUBLIKOS
KONSTITUCINIO TEISMO ĮSTATYMO NR.  I-67
42, 65, 66, 67 IR 671  STRAIPSNIŲ PAKEITIMO IR ĮSTATYMO PAPILDYMO 411 STRAIPSNIU
                                                       ĮSTATYMAS

2019 m.                    d. Nr. 
Vilnius

1 straipsnis. Įstatymo papildymas 411 straipsniu
Papildyti Įstatymą 411 straipsniu:
„411 straipsnis. Dokumentų pateikimas Konstituciniam Teismui ir Konstitucinio Teismo dokumentų įteikimas 
Asmenys turi teisę pateikti dokumentus Konstituciniam Teismui per Nacionalinę elektroninių siuntų pristatymo, naudojant pašto tinklą, informacinę sistemą, kitomis elektroninių ryšių priemonėmis, paštu arba tiesiogiai. Dokumentų pateikimo per Nacionalinę elektroninių siuntų pristatymo, naudojant pašto tinklą, informacinę sistemą, kitomis elektroninių ryšių priemonėmis tvarka nustatoma Konstitucinio Teismo reglamente.
Kai asmuo ar institucija pateikia Konstituciniam Teismui prašymą ištirti teisės akto atitiktį Konstitucijai ir (ar) įstatymams per Nacionalinę elektroninių siuntų pristatymo, naudojant pašto tinklą, informacinę sistemą, kitomis elektroninių ryšių priemonėmis, procesiniai dokumentai teikiami tuo pačiu būdu, kaip buvo pateiktas prašymas Konstituciniam Teismui. 
[bookmark: _Hlk15561202]Konstitucinio Teismo, Konstitucinio Teismo pirmininko ar Konstitucinio Teismo teisėjų (kai jie nagrinėja prašymus ir paklausimus šio įstatymo nustatyta tvarka) dokumentai, dalyvaujančių byloje asmenų procesiniai dokumentai, kita bylos medžiaga įteikiami per Nacionalinę elektroninių siuntų pristatymo, naudojant pašto tinklą, informacinę sistemą (jeigu Nacionalinės elektroninių siuntų pristatymo, naudojant pašto tinklą, informacinės sistemos elektroninio pristatymo dėžutė (toliau – elektroninio pristatymo dėžutė) yra neaktyvi, dokumentas siunčiamas per Nacionalinę elektroninių siuntų pristatymo, naudojant pašto tinklą, informacinę sistemą, bet įteikiamas kaip registruotoji pašto siunta), kitomis elektroninių ryšių priemonėmis, registruotąja pašto siunta. Atsisakymas priimti dokumentą, įteikiamą registruotąja pašto siunta, arba pasirašyti dėl jo gavimo laikomas tinkamu dokumento įteikimu.  
[bookmark: _GoBack]Konstitucinis Teismas, atlikdamas įstatymų jam priskirtas viešojo administravimo funkcijas, nesusijusias su prašymų ar paklausimų nagrinėjimu šio įstatymo nustatyta tvarka, rengia oficialius elektroninius dokumentus, siunčia juos ir iš kitų asmenų dokumentus gauna per Nacionalinę elektroninių siuntų pristatymo, naudojant pašto tinklą, informacinę sistemą (jeigu elektroninio pristatymo dėžutė yra neaktyvi, dokumentas siunčiamas per Nacionalinę elektroninių siuntų pristatymo, naudojant pašto tinklą, informacinę sistemą, bet įteikiamas kaip pašto siunta), taip pat gali keistis parengtais oficialiais elektroniniais dokumentais ir informacija su kitais viešojo administravimo subjektais kitais būdais, jeigu tokią keitimosi oficialiais elektroniniais dokumentais ir informacija tarp valstybės informacinių sistemų ir (ar) registrų funkciją užtikrina jų sąveika. Asmenų prašymai ar skundai Konstituciniam Teismui dėl įstatymų jam priskirtų viešojo administravimo funkcijų, nesusijusių su Konstitucinio Teismo kaip teisminės institucijos funkcijų vykdymu, Konstitucinio Teismo atsakymai į šiuos prašymus ar skundus asmenims teikiami Lietuvos Respublikos viešojo administravimo įstatymo nustatyta tvarka. 
Elektroninio pristatymo paslaugos fiziniams asmenims, kai jie elektronines siuntas per Nacionalinę elektroninių siuntų pristatymo, naudojant pašto tinklą, informacinę sistemą siunčia Konstituciniam Teismui, teikiamos neatlygintinai.
Dokumentai, išsiųsti per Nacionalinę elektroninių siuntų pristatymo, naudojant pašto tinklą, informacinę sistemą, kai elektroninio pristatymo dėžutė yra aktyvi, kitomis elektroninių ryšių priemonėmis, laikomi įteiktais kitą darbo dieną po jų išsiuntimo.“ 

[bookmark: part_2d4854868ec04178952c554694d55bc3]2 straipsnis. 42 straipsnio pakeitimas  
Pakeisti 42 straipsnio 2 dalį ir ją išdėstyti taip: 
„Šaukimai pristatomi per kurjerius ar paštu. Šaukimo įteikimo adresatui laikas pažymimas įteikiamajame šaukime ir Teismui grąžintinoje šaukimo dalyje su parašu apie šaukimo įteikimą.“

3 straipsnis. 65 straipsnio pakeitimas
Pakeisti 65 straipsnio  3 dalį ir ją išdėstyti taip:
„Jeigu šio straipsnio antrojoje dalyje nurodyto asmens prašymas įteiktas paštui, kurjeriui arba išsiųstas per Nacionalinę elektroninių siuntų pristatymo, naudojant pašto tinklą, informacinę sistemą, kitomis elektroninių ryšių priemonėmis iki šio straipsnio antrosios dalies 3 punkte nustatyto prašymo pateikimo Konstituciniam Teismui termino paskutinės dienos dvidešimt ketvirtos valandos, šis terminas nelaikomas praleistu.“ 

[bookmark: part_760ceefac4654b9d8b4351a20b414238][bookmark: part_63bd3657a6c249c5b6ea590595d1fe6d][bookmark: part_a485cd96110743a19ea9b9b4beb6196d][bookmark: part_46b5319345c049c889cc773948a0b192][bookmark: part_a9a5cb4be8f74ce980fb20159f172b0f]4 straipsnis. 66 straipsnio pakeitimas
1. Pakeisti 66 straipsnio 2 dalį ir ją išdėstyti taip:
„Prašymą pasirašo valstybės institucijos, kuriai suteikta teisė kreiptis į Konstitucinį Teismą, vadovas. Vyriausybės prašymas turi būti paremtas Vyriausybės nutarimu, kuris pridedamas prie teikiamų dokumentų. Seimo narių grupės prašymą pasirašo visi Seimo nariai, kurie su prašymu kreipiasi į Konstitucinį Teismą, kartu nurodydami savo grupės atstovą (atstovus); Seimo narių parašai turi būti patvirtinti Seimo Pirmininko ar Seimo Pirmininko pavaduotojo parašu. Tais atvejais, kai prašymas pateikiamas per Nacionalinę elektroninių siuntų pristatymo, naudojant pašto tinklą, informacinę sistemą, kitomis elektroninių ryšių priemonėmis elektronine forma, valstybės institucijos, kuriai suteikta teisė kreiptis į Konstitucinį Teismą, vadovas prašymą pasirašo pažangiuoju kvalifikuotu elektroniniu parašu, o elektroninių ryšių priemonėmis elektronine forma teikiamas Seimo narių grupės prašymas patvirtinamas Seimo Pirmininko ar Seimo Pirmininko pavaduotojo pažangiuoju kvalifikuotu elektroniniu parašu.“
2. Pakeisti 66 straipsnio 5 dalį ir ją išdėstyti taip:
„Prašymas ir šio straipsnio trečiojoje dalyje nurodyti jo priedai pateikiami Konstituciniam Teismui šio įstatymo 411 straipsnyje nustatyta tvarka. Prašymas ir jo priedai gali būti pateikiami elektroninių ryšių priemonėmis elektronine forma. Prašymų ir jų priedų pateikimo elektroninių ryšių priemonėmis tvarka nustatoma Konstitucinio Teismo reglamente.“

5 straipsnis. 67 straipsnio pakeitimas
Pakeisti 67 straipsnio 4 dalį ir ją išdėstyti taip:
„Teismo nutartis pateikiama Konstituciniam Teismui, išskyrus atvejus, kai Konstituciniame Teisme dėl to paties dalyko jau yra priimtas prašymas. Teismo nutartis gali būti pateikiama elektroninių ryšių priemonėmis elektronine forma. Teismo nutarčių pateikimo elektroninių ryšių priemonėmis tvarka nustatoma Konstitucinio Teismo reglamente.“

6 straipsnis. 671 straipsnio pakeitimas
1. Pakeisti 671 straipsnio 1 dalies 2 punktą ir jį išdėstyti taip:
„2) prašymą teikiančio asmens vardas, pavardė (pavadinimas), asmens kodas (kodas), gyvenamoji vieta (buveinė) ir elektroninio pristatymo dėžutės adresas,  elektroninio pašto adresas, telefono numeris (jeigu šis asmuo juos turi), taip pat atstovo, jeigu jis yra, vardas, pavardė ir adresas, atstovo elektroninio pristatymo dėžutės adresas, elektroninio pašto adresas, telefono numeris (jeigu žinomi);“. 
2. [bookmark: _Hlk15546911]Pakeisti 671 straipsnio 3 dalį ir ją išdėstyti taip:
„Prašymą pasirašo jį teikiantis asmuo arba jo atstovas. Kai prašymas teikiamas elektroninių ryšių priemonėmis, prašymą teikiantis asmuo jį pasirašo pažangiuoju kvalifikuotu elektroniniu parašu. Už prašymą teikiantį asmenį, kuris negali pasirašyti, prašymą pasirašo jo įgaliotas asmuo, nurodydamas priežastį, dėl kurios prašymą teikiantis asmuo pats negali jo pasirašyti. Šioje dalyje nustatytų reikalavimų neatitinkantis prašymas neregistruojamas ir grąžinamas jį pateikusiam asmeniui.“ 
3. Pakeisti 671 straipsnio 5 dalį ir ją išdėstyti taip:
„Prašymas ir šio straipsnio ketvirtojoje dalyje nurodyti jo priedai pateikiami Konstituciniam Teismui šio įstatymo 411 straipsnyje nustatyta tvarka. Prašymas ir jo priedai gali būti pateikiami ir elektroninių ryšių priemonėmis. Prašymo ir jo priedų pateikimo elektroninių ryšių priemonėmis tvarka nustatoma Konstitucinio Teismo reglamente.“
 
7 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2021 m. sausio 1 d.
2. Lietuvos Respublikos Konstitucinis Teismas iki šio įstatymo įsigaliojimo priima šio įstatymo įgyvendinamuosius teisės aktus. 


Skelbiu šį Lietuvos Respublikos Seimo priimtą įstatymą. 

